ŽUPANIJA VUKOVARSKO-SRIJEMSKA

OPĆINA JARMINA

OSNOVNA ŠKOLA «MATIJA GUBEC»

J A R M I N A

|  |  |  |
| --- | --- | --- |
| MB: 03305236 OIB:11202499456 ŽR: 2340009-110020318432280 JARMINA J.J. Strossmayera br. 1bE-mail: tajnistvo@os-mgubec-jarmina.skole.hr | C:\FRANJO\grbjarmina\Grb_jar1.jpg | Telefoni: Tajnik/Fax: 032/215-107Ravnatelj: 032/215-275Računovođa: 032/216-806 |

U Jarmini, 31. kolovoza 2021.

**PROTOKOL O RADU ŠKOLE TIJEKOM PANDEMIJE VIRUSA**

**SARS-COVID-19 ZA ŠKOLSKU 2021./2022. GODINU**

 *Ovim se protokolom određuje način rada OŠ „Matija Gubec“ Jarmina tijekom pandemijskog razdoblja, način provedbe mjera zaštite, obaveze učenika, roditelja i djelatnika škole, prostorna organizacija i postupanje u slučaju sumnje na zarazu/zaraze učenika, roditelja i djelatnika škole. Protokol je rađen na temelju smjernica HZJZ i MZO i podložan je promjenama sukladno trenutnoj epidemiološkoj situaciji.*

1. **Način rada ustanove – izvođenje nastave, ostalih aktivnosti i prostorna organizacija**

Nastava će početi 6. rujna i bit će održavana u dvije smjene. U **prvu smjenu (8:00h) dolaze učenici 1., 3., 5. i 7. razreda, a u drugu (13:30h) dolaze učenici 2., 4., 6. i 8. razreda**. Nastavu će pohađati po redovnom rasporedu i boravit će cijelo vrijeme u jednoj učionici u kojoj će se izmjenjivati učitelji. Dopušteno je miješanje učenika različitih odgojno-obrazovnih skupina koji su slične dobi i uobičajeno provode školske i izvanškolske aktivnosti zajedno s drugim učenicima i učiteljima prilikom izvođenja izborne, fakultativne, dodatne i dopunske nastave i slično, ali pod uvjetom da je prilikom miješanja razrednih odjela/skupina obavezno držati najveći mogući razmak, kao i nošenje maske, osim za učenike od 1. do 4. razreda te prilikom sportskih aktivnosti. Važno je ograničiti krug osoba koje su bile u kontaktu s pozitivnom osobom na način da se, u slučaju zaraze, odgojno-obrazovne skupine slične dobi drže zajedno. Moguće je organizirati nastavu u specijaliziranim učionicama ako to zahtijeva nastavna jedinica iz određenih predmeta (biologija, kemija, fizika…) na način da se ta vrsta nastave odradi u dvosatu ili trosatu. Prethodno je potrebno dogovoriti se s ostalim djelatnicima.

Učenici od 1. do 4. razreda će biti smješteni u učionicama razredne nastave po sljedećem rasporedu:

**1.a/2.a – učionica 1. razreda;**

**3.a/4.b – učionica 2. razreda;**

**4.a – učionica 3. razreda;**

**2.b – učionica 4. razreda.**

**Prostor za izolaciju učenika – učionica povijesti.**

Učenici od 5. do 8. razreda će biti smješteni u učionicama predmetne nastave po sljedećem rasporedu:

**5.b – učionica matematika;**

**6./7.b– učionica hrvatski jezik;**

**7.a/8.b – učionica strani jezik;**

**5.a/8.a – učionica biologije**

**Prostor za izolaciju učenika – učionica povijesti.**

Preporučena međusobna udaljenost učenika od 5. do 8. i učitelja je 1,5 ili 2 metra u razredu, a u slučaju da to neće biti moguće osigurati, učenici i učitelji će nositi zaštitne maske.

Nastava TZK će biti izvođena u vanjskim prostorima škole ako to dopuštaju vremenski uvjeti. U slučaju lošijeg vremena, nastava će biti organizirana u dvorani. Učionice povijesti, likovne kulture i svlačionice u dvorani će se koristiti izmjenično za presvlačenje učenika, a prostori će nakon korištenja biti dezinficirani. Moguće je korištenje dvorane za potrebe školskog sportskog društva, dok za vanjske korisnike korištenje dvorane neće biti moguće do daljnjeg.

Školska knjižnica će raditi normalno, a knjige će od knjižničarke preuzimati učiteljica RN ili HJ i distribuirati ih u svojim razredima.

Prehrana učenika bit će organizirana na način da se hrana dostavlja pred učionice, a učitelj koji je u tom trenutku s učenicima im istu dijeli. Učenici će objedovati u učionicama.

Preporuka je boraviti s učenicima vani što je više vremena moguće ako to dopuštaju vremenski uvjeti.

 Korištenje toaleta moguće je na način da u prostoru bude istovremeno samo jedna osoba, a ispred toaleta su postavljene oznake za održavanje razmaka od dva metra za osobe koje čekaju. Broj osoba koje mogu koristiti toalet je postavljena na vratima toaleta.

 Moguće je održavanje roditeljskih sastanaka i individualnih informativnih razgovora licem u lice na način da kontakt roditelja s djelatnicima škole i učenicima smanji na najmanju moguću mjeru. Prilikom ovih aktivnosti svi roditelji i učitelji nose zaštitne maske i po mogućnosti održavaju razmak od 2 metra. Prozori će biti otvoreni ako to budu dopuštale vremenske prilike. Ravnatelj može, uz suglasnost Školskog odbora, tražiti održavanje roditeljskih sastanaka i individualnih informativnih razgovora uz predočenje COVID potvrda ili potvrda o preboljenju ili cijepljenju roditelja. Za roditelje koji nemaju niti jedno od navedenog, ravnatelj je dužan omogućiti online sudjelovanje na roditeljskim sastancima ili individualnim informativnim razgovorima. Za potrebe ovih aktivnosti, u funkciji je sjenica koja se nalazi u dvorišnom prostoru škole i koja se prošle godine pokazala kao vrlo primjerena za ove aktivnosti.

 Omogućava se provođenje izvanučioničke nastave, a za aktivnosti koje uključuju noćenje ili sudjelovanje više skupina (sportska natjecanja), potrebno je testiranje na SARS-CoV-2. Organizator je dužan dostaviti školskoj medicini izvješće koje uključuje ime županije, grada/općine, ime organizatora, događaj (ime i datum), ukupan broj sudionika, broj negativnih testova, broj pozitivnih testova i prosječnu približnu dob svih učenika koji su sudjelovali. Za jednodnevne aktivnosti nije potrebno testiranje, već se aktivnost provodi kao u učioničkoj nastavi, uz provođenje svih mjera zaštite.

1. **Obaveze učenika, roditelja i djelatnika**

Posjet ustanovi treba ograničiti na najmanju moguću mjeru. Roditelj može biti u pratnji učenika, ovisno o odluci roditelja i uz pridržavanje mjera zaštite. Učenike od roditelja preuzima učitelj/učiteljica i odvodi u razred. Iznimno, u školu može uči roditelj uz odobrenje ravnatelja ustanove i provesti u ustanovi najviše 15 minuta, pazeći pri tome na mjere zaštite. ustanovi treba ograničiti na najmanju moguću mjeru, npr. može ući roditelj učenika 1. razreda ili roditelj učenika s poteškoćama u razvoju koji nema osiguranu potporu pomoćnika u nastavi. Dijete ostavlja pred garderobom. Duže zadržavanje (više od 15 minuta) moguće je u iznimnim situacijama (npr. privikavanje djeteta na novu sredinu, uključivanje u ustanovu…) uz predočenje digitalne COVID-potvrde. Roditelj je dužan pridržavati se mjera zaštite poput nošenja maske, dezinficiranja ruku i održavanja razmaka od najmanje 1,5 metra.

Roditelj **ne dolazi** u pratnji djeteta ako ima sindrome zarazne bolesti (**povišena temperatura, kašalj, poteškoće s disanjem, poremećaj osjeta njuha i okusa, grlobolja, proljev i povraćanje**), izrečenu mjeru samoizolacije ili je zaražen virusom SARS-COVID-19. Također, **roditelj ne dovodi ili ne šalje dijete** u školu ako dijete pokazuje iste simptome. Roditelju se preporuča da s učenikom porazgovara o važnosti i načinima pravilnog pranja/dezinficiranja ruku, održavanju udaljenosti od drugih osoba i izbjegavanja kontakta s površinama pokraj kojih prolaze na putu do učionice.

Učenici u školu dolaze 10 minuta prije početka nastave. Učenicima od 1. do 4. razreda temperaturu mjere roditelji i upisuju datum i izmjerenu vrijednost u posebnu bilježnicu koju dijete nosi sa sobom u školu i koju svaki dan provjerava učiteljica. Učenicima od 5. do 8. razreda su roditelji dužni povremeno izmjeriti temperaturu. Ako je temperatura viša od 37.2 stupnjeva, učenici ne dolaze u školu, već roditelji o tome obavještavaju ravnatelja i liječnika obiteljske medicine koji odlučuje o daljnjem postupanju. Učitelji/učiteljice će prvi dan nastave učenicima objasniti mjere zaštite. Učenici koji pokazuju znakove ostalih zaraznih bolesti prenosivih socijalnim kontaktom također ne dolaze u školu.

Djelatnici škole koji nisu cijepljeni, odnosno preboljeli SARS-COVID-19 su dužni mjeriti temperaturu prije dolaska na posao, a u slučaju povišene tjelesne temperature ili pokazivanja simptoma zaraze moraju o tome obavijestiti ravnatelja i liječnika obiteljske medicine. Djelatnicima će se mjeriti temperatura bezkontaktnim termometrom prilikom dolaska i odlaska u i iz škole. Ako temperatura bude povišena, ponavlja se mjerenje klasičnim termometrom koji se stavlja ispod pazuha. Ako djelatnik i tada bude pokazivao povišenu temperaturu, odnosno ostale simptome zaraze, bit će udaljen s radnog mjesta.

1. **Mjere zaštite**

Svim odraslim osobama (djelatnicima/roditeljima/strankama) će biti mjerena temperatura na ulazu u školu, a roditelji i stranke su dužni ostaviti i kontakt podatke. Za tu svrhu bit će vođena posebna evidencija ulazaka i izlazaka, a učenici će biti evidentirani u učionicama kako bi se smanjile nepotrebne gužve. Prilikom ulaska i kretanja ustanovom roditelji i stranke obavezno koriste zaštitnu maska i dezinficiraju ruke. Na ulazu u školu nalazi se dezinfekcijska barijera, a prostori škole, osobito učionice, će biti redovito prozračivani i dezinficirani između i na kraju smjena, te po potrebi.

Zaštitne maske (mogu i platnene osim pod točkom L) su obavezne za:

1. roditelje i druge osobe kad je njihov ulazak nužan;
2. u organiziranom prijevozu učenika;
3. djelatnike prilikom neposredne komunikacije;
4. djelatnike prilikom prolaska hodnicima;
5. djelatnike prilikom komunikacije s drugim osobama;
6. djelatnike koji paze na učenika koji pokazuje simptome zaraze;
7. učenike koji pokazuju simptome zaraze ako im to zdravstveno stanje omogućuje;
8. učiteljice i učitelje koji predaju i u razrednoj i u predmetnoj nastavi;
9. učenike od 5. do 8. razreda ako nije osiguran razmak od 1,5 metra u učionicama;
10. sve učenike u ostalim prostorima škole (prostori za preobuku, hodnici, toaleti...), osim ako zbog zdravstvenih poteškoća ne smiju nositi maske, o čemu odlučuje školski liječnik;
11. učenici i učitelji prilikom miješanja skupina;
12. medicinsku masku i vizir nosi učitelj samo ako učenik razvije znakove bolesti tijekom boravka u ustanovi
13. **Postupanje u slučaju razvijanja zaraze/simptoma zaraze u školi**

Kod pojave simptoma zaraze, učenika se smješta u prostoriju za izolaciju i mjeri temperatura, te se odmah obavještava roditelje koji u najkraćem mogućem roku dolaze po dijete. Roditelj i učenik napuštaju školu kroz za to predviđen izlaz (evakuacijska vrata kod učionice 4. razreda za razrednu nastavu i evakuacijska vrata kod učionice matematike za predmetnu nastavu), a roditelj će kontaktirati pedijatra ili liječnika obiteljske medicine koji će ga uputiti u daljnje procedure. Djelatnik koji čuva dijete je dužan nositi masku, vizir i jednokratnu pregaču, a isti se poslije zbrinjavaju u posebnim vrećama za smeće. Djelatnik nakon toga dezinficira ruke.

Djelatnik koji razvije simptome na radnom mjestu odmah napušta školu i javlja se obiteljskom liječniku, a djelatnik kojeg ravnatelj odredi kao zamjenu će nastaviti rad u prethodno prozračenoj i dezinficiranoj učionici i uz obaveznu uporabu maske.

Ravnatelj će odmah javiti epidemiologu i školskoj medicini ako se pojavi grupiranje više od dvije osobe sa sumnjom na zarazu (djelatnici i učenici iz istog razrednog odjela ili hodnika), kao i svaku potvrđenu infekciju kad mu to javi roditelj.

U slučaju pojave simptoma kod jednog učenika grupa će nastaviti s radom nakon dezinfekcije i prozračivanja učionice, a u slučaju pojave simptoma kod više učenika o tome odlučuje liječnik školske medicine ili epidemiolog. Kod utvrđene zaraze postupa se po odluci epidemiologa. U samoizolaciju ne idu cijepljene osobe (14 dana do 9 mjeseci nakon završetka cijepljenja, osobe koje su preboljele i primile jednu dozu cjepiva u osam mjeseci od početka bolesti i to devet mjeseci od primitka cjepiva.)

Za svaku vulnerabilnu osobu razmatra se slučaj pojedinačno i odluku o radu/pohađanju nastave donosi liječnik obiteljske medicine, odnosno liječnik školske medicine ako je izostanak dulji od mjesec dana. Potvrdu liječnika potrebno je dostaviti u školu i za te učenike bit će organizirana online nastava.

Protokol je usvojen na sjednici Učiteljskog vijeća održanoj 3. rujna 2021.

Ravnateljica Jasna Varga

**Poveznice:**

Pitanja i odgovori na najčešća pitanja vezana uz organizaciju nastave i epidemiološke mjere te povratak učenika u školu Ministarstvo znanosti i obrazovanja: <https://mzo.gov.hr/UserDocsImages/dokumenti/Obrazovanje/Cesta%20pitanja%20i%20odgovori%20vezano%20uz%20povratak%20u%20skolu%20-%20azurirano%201.%209.%202020..pdf?fbclid=IwAR2bx2R3T7SWRqvSRyVZGMQzPIa9TvY9Br1ms4xrjyJZc5XfwPMfMJNO-Hc>

Upute za sprječavanje i suzbijanje epidemije bolesti Covid-19 vezano uz rad predškolskih ustanova, osnovnih i srednjih škola u školskoj godini 2021./2022.:

https://www.hzjz.hr/wp-content/uploads/2020/03/Upute-za-sprje%C4%8Davanje-i-suzbijanje-epidemije-bolesti-COVID-19-vezano-uz-rad-pred%C5%A1kolskih-ustanova-osnovnih-i-srednjih-%C5%A1kola-u-%C5%A1kolskoj-godini-2021.-2022.-1.pdf

Modeli i preporuke za rad u uvjetima povezanima s bolesti COVID-19 u pedagoškoj/školskoj godini 2021./2022.

<https://mzo.gov.hr/vijesti/modeli-i-preporuke-za-rad-u-uvjetima-povezanima-s-bolesti-covid-19-u-pedagoskoj-skolskoj-godini-2021-2022/4511>

Upute za provođenje izvanučioničke nastave:

https://www.hzjz.hr/wp-content/uploads/2020/03/Mogu%C4%87nosti-izvo%C4%91enja-izvanu%C4%8Dioni%C4%8Dke-nastave-vezano-uz-pandemiju-COVID-19-2.pdf